Bandar Bukit Mahkota

**Bandar Bukit Mahkota** merupakan sebuah bandar baharu yang terletak di Kajang, dalam negeri Selangor, iaitu sebuah negeri di Malaysia. Bandar ini bersempadan dengan Bandar Seri Putra, Bandar Puteri Bangi, Bangi Avenue, dan menghubungkan sempadan Kawasan Perindustrian di Nilai, Negeri Sembilan 

Bandar ini sangat menitikberatkan perinciannya dalam kawasan perumahan yang ideal dan selesa, reka bentuk landskap, pembangunan dan kesejahteraan alam sekitar. Kawasan ini dibangunkan oleh Araprop Development Sdn. Bhd. dan dimajukan oleh Lion Industries Corporation Berhad atau nama singkatannya Lion Group.

**Bandar Bukit Mahkota** dihubungkan terus melalui persimpangan Tol Plaza Putra Mahkota  ke Lebuhraya Kuala Lumpur–Seremban , perjalanan ke pusat Bandaraya Kuala Lumpur dari persimpangan ini hanya memakan masa 30 minit.

## Sejarah
Pembinaan perumahan baharu di **Bukit Mahkota**, Bangi bermula sekitar tahun 1996 yang dibangunkan oleh Araprop Development Sdn. Bhd, sebuah anak syarikat kepada Lion Group yang memajukan bandar ini. Pada asalnya, kawasan di sekitar bandar ini adalah kawasan tempat pembuangan sampah dan ladang kelapa sawit. Namun, kawasan ini giat dimajukan menerusi projek pembangunan perumahan dan komersial dan menjadi sebuah bandar yang berkembang hari demi hari.

Pada masa ini, terdapat banyak tanah tersedia yang masih belum dibangunkan, terletak di tengah-tengah perbandaran, bersebelahan dengan rumah kelab yang ditetapkan dan masjid inklusif yang baru dibina. Walau bagaimanapun, perlu diingat bahawa pembangunan itu dikelilingi oleh persekitaran infrastruktur yang mencabar dengan kabel tegangan tinggi yang mengalir dari utara ke timur, dan loji rawatan kumbahan yang terletak ke arah utara. Namun begitu, pelabur dan pemastautin yang berfikiran ke hadapan yang memanfaatkan pasaran hartanah ini berpeluang mendapat banyak keuntungan daripada pelaburan mereka.

Dianggarkan 4500 unit rumah telah didiami dengan jumlah penduduk 20,000 orang dan akan terus meningkat setiap tahun. Pembinaan Serimba Terrace, PR1MA dan kondominium turut menyumbang kepadatan penduduk di kawasan ini.

Perbandaran terancang serta kedudukannya yang amat strategik di kedudukan paling selatan negeri Selangor Darul Ehsan menggamit puluhan ribu penduduk menjadikan **Bukit Mahkota** sebagai kediaman mereka yang paling ideal serta selesa. Perbandaran lain yang berhampiran ialah Bandar Seri Putra, Bandar Puteri Bangi, Bandar Baru Bangi, Wilayah Persekutuan Putrajaya dan KLIA Sepang serta Bandar Baru Nilai.

## Hartanah

## Kemudahan & Jaringan komuniti
**Perniagaan**

* Eco Shop Bandar Bukit Mahkota
* 7-Eleven Seksyen 2, Bandar Bukit Mahkota
* 7-Eleven Seksyen 4, Bandar Bukit Mahkota
* 99 Speedmart Seksyen 4, Bandar Bukit Mahkota
* 99 Speedmart Seksyen 7, Bandar Bukit Mahkota

**Pendidikan** 

**Dewan**

* Dewan Komuniti Bandar Bukit Mahkota, Seksyen 2
* Bukit Mahkota Clubhouse, Seksyen 6

**Masjid/Surau**

* Masjid At-Taqwa, Bandar Bukit Mahkota
* Surau Al-Muhajirin Seksyen 1,2,3 dan 9, Bandar Bukit Mahkota
* Surau Nuri Seksyen 4, Bandar Bukit Mahkota
* Surau Ar-Raudhah Bandar Bukit Mahkota
* Surau Al-Buhairah Seksyen 6 Bandar Bukit Mahkota

## Poskod
Poskod yang digunakan di Bandar Bukit Mahkota, Kajang, Selangor adalah 43000.

## Rujukan
 
 
## Pautan luar
* Lokasi '''Bandar Bukit Mahkota''' di Peta Google